19. ΑΝΑΓΚΑΣΤΙΚΟΣ ΝΟΜΟΣ υπ' αριθ. 1124 της 16/20 Μαρτ. 1946 Περί ιδρύσεως Εκκλησιαστικής Σχολής και Κατωτέρου Εκκλησιαστικού Φροντιστηρίου εν τη Ι. Μονή Παναγίας Προυσσιωτίσης – Προυσσού καί τινων άλλων διατάξεων. Άρθρ.1.-1.Το εν Προυσσώ λειτουργούν Αστικόν Σχολείον καταργείται και ιδρύεται αντ' αυτού και παρά τη Ιερά Μονή Παναγίας Προυσσιωτίσης – Προυσσού Εκκλησιαστική Σχολή (μετά Κατωτέρου Εκκλησ. Φροντιστηρίου). 2.Η ανωτέρω Εκκλησ. Σχολή (και το Εκκλ. Φροντιστήριον) λειτουργούσι καθ' όλα συμφώνως ταις διατάξεσι των άρθρ. 1, 3-16, 18, 26-32, 34, 37-40 του υπ' αριθ. 540/1945, Α.Ν. ως αύται ετροποποιήθησαν και συνεπληρώθησαν υπό των διατάξεων του υπ' αριθ. 807/1945 Α.Νόμου. Τα κατώτερα Φροντιστήρια κατηργήθησαν δια του άρθρ. 21 του κατωτ. Ν.Δ/τος 3885/1958. Σελ. 179 162 - 93 Εκκλησιαστικές Σχολές 33.Δ.γ.19 3.(Ωρίζοντο αι θέσεις του προσωπικού του καταργηθέντος κατωτέρου Φροντιστηρίου). 4.Η Εφορεία της ως άνω Εκκλησ. Σχολής (και Φροντιστηρίου) αποτελείται εκ του οικείου Μητροπολίτου ή του κανονικού αυτού αναπληρωτού ως Προέδρου, εκ του Ηγουμένου της Ιεράς Μονής Παναγίας Προυσσιωτίσης, εκ του Προέδρου της Κοινότητος Προυσσού ή υπό των νομίμων αυτών αναπληρωτών και εκ δύο εγκρίτων πολιτών της περιφερείας, εξ ων ο εις ιατρός, οριζομένων δι' Υπουργικής αποφάσεως μετά των αναπληρωτών αυτών, ανά τριετίαν εξ οκτώ εγκρίτων πολιτών, εξ ων οι δύο ιατροί, προτεινομένων υπό των τριών πρώτων μελών της Εφορείας. Άρθρ.2.-1.Οσάκις παραστή ανάγκη μεταφοράς της έδρας της Εκκλησ. τινος Σχολής ή Φροντιστηρίου συμφώνως τω άρθρ. 90 της υπ' αριθ. 807/1945 Α. Νόμου η οργανική σύνθεσις της Εφορείας καθορίζεται εν τη περί μεταθέσεως της έδρας Υπουργική αποφάσει, περιλαμβάνονται δε εν αυτή απαραιτήτως ο οικείος Μητροπολίτης και τα δύο αιρετά μέλη. 2.Η οικεία Εφορεία της Εκκλησ. Σχολής και Φροντιστηρίων δύναται να προσλαμβάνη έναν ημερομίσθιον υπηρέτην με αποδοχάς κλητήρος δ' τάξεως, εις ην περίπτωσιν κρίνη τούτο αναγκαίον και εφ' όσον παραμένει κενή αντίστοιχος οργανική θέσις, της δαπάνης βαρυνούσης τα έξοδα λειτουργίας του οικοτροφείου της οικείας Σχολής ή Φροντιστηρίου. Άρθρ.3.-(Εις την παρ. 1 του άρθρ. 6 του Α.Ν.807/ 1945 προστίθενται λέξεις). Άρθρ.4.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 